To dager etter attentatet samlet 10 000 mennesker seg i Lahore, der de ropte slagord mot president Musharraf, mens politi brukte tåregass mot demonstranter i Rawalpindi. Det ble også meldt om demonstrasjoner i flere andre byer som Karachi, Quetta og Peshawar, og tre Bhutto-tilhengere ble meldt drept. Musharraf ba sikkerhetsstyrkene om å skyte mot plyndrere og å sørge for sikkerheten til det pakistanske folket.